**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.21.2023, ora 08.00 – 02.12.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.11.2023, ora 07.00**

**RÂURI**

**Debitele au fost în creştere** pe râurile din bazinele: Vişeu, Iza, Tur, Someş, Crasna, Barcău, Crişuri. Mureş (exceptând cursul inferior unde au fost în scădere), Bega, Timiş, Bârzava, Caraş, Nera, Cerna, Bistrița, Moldova, Suceava, și cursurile superioare ale Siretului și Prutului, ca urmare a efectului combinat al cedării apei din stratul de zăpadă, precipitațiilor căzute în interval și propagării.

Pe râurile din bazinele hidrografice: Jiu, Olt, Vedea, Argeș, Ialomița, cursul inferior al Mureșului și pe râurile din Dobrogea debitele au fost în scădere și relativ staționare pe celelalte râuri din țară.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, cursurile superioare ale Bistriței, Trotuşului și mai mici (sub 30%) pe râurile din bazinele hidrografice: Tazlău, Bârlad, Jijia, pe unii afluenți din bazinul inferior al Jiului și din bazinul superior al Argeşului.

Formațiunile de gheață (gheață la maluri, pod de gheață) prezente în bazinele superioare ale râurilor Suceava, Moldova, Bistrița, Tazlӑu şi Bârlad, vor fi în uşoară restrângere şi diminuare.

În interval s-a situat la **COTA DE INUNDAȚIE** râul Lăpuș la stația hidrometrică Răzoare (220)-jud. MM și peste **COTELE DE ATENȚIE** râurile la stațiile hidrometrice: Valea Albă – Boinești Sud (250+12)-jud. SM, Pârâul Băilor – Rodna (110+12)-jud. BN, Beliș – Poiana Horea (80+3)-jud. CJ, Sălăuța – Salva (120+12)-jud. BN, Maja – Corund (350+20)-jud. SM, Barcău – Marca (350+50)-jud. SJ, Crișul Repede – Vadu Crișului (175+26)-jud. BH, Fânețelor – Sărșig (275+55)-jud. BH, Leșu – Leșu (80+33)-jud. BH, Topa – Hidișel (400+53)-jud. BH, Mniera – Calatea (200+29)-jud. BH, Abrud – Câmpeni (180+12)-jud. AB, Arieșul Mic – Ponorel (220+17)-jud. AB,

Se situează peste:

- **COTELE DE INUNDAȚIE** râurile la stațiile hidrometrice: Tisa – Valea Vișeului (200+15)-jud. MM, Tur – Turulung (420+9)-jud. SM, Someșul Mare – Valea Mare (140+6)-jud. BN și Lăpuș – Lăpușel (410+16)-jud. MM.

- **COTELE DE ATENȚIE** râurile la stațiile hidrometrice: Vișeu – Bistra (220+12)-jud. MM, Iza – Vadu Izei (300+22)-jud. MM, Mara – Vadu Izei (180)-jud. MM, Tur – Negrești Oaș (170+2)-jud. SM, Tur – Călinești Oaș (350+65)-jud. SM, Tur – Micula (270+17)-jud. SM, Valea Rea – Huța Certeze (170+4)-jud. SM, Talna – Pășunea Mare (270+18)-jud. SM, Someșul Mare – Rodna (120+49)-jud. BN, Someșul Mare – Nepos (180+27)-jud. BN, Someșul Mare – Beclean (180+57)-jud. BN, Cormaia – Sângeorz Băi (110+5)-jud. BN, Ilva – Poiana Ilvei (150+37)-jud. BN, Crișul Alb – Vața de Jos (350+23)-jud. AR, Crișul Negru – Tinca (350+40)-jud. BH, Barcău – Marghita (250+19)-jud. BH, Ier – Ghilești (250+36)-jud. BH, Bistra – Pădurea Neagră (150+8)-jud. BH, Bistra – Chiribiș (350+)-jud. BH, Neagra – Vadul Moților (150+2)-jud. AB, Arieș – Scărișoara (120+21)-jud. AB, Arieș – Câmpeni (300+32)-jud. AB, Arieș – Baia de Arieș (250+35)-jud. AB, Teșna – Coșna (160+32)-jud. SV.

În interval au fost emise trei **avertizări hidrologice** pentru fenomene imediate.

**Debitele vor fi în creștere** ca urmare a efectului combinat al propagării, cedării apei din stratul de zăpadă și precipitațiilor prognozate pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Arieș, Bistrița, Moldova, Suceava, cursul mijlociu și inferior al Mureșului și cursurile superioare ale Siretului și Prutului.

Pe râurile din bazinele hidrografice: Târnave, Bega, Timiș, Bârzava, Moravița, Caraș, Nera, Cerna și bazinul superior al Mureșului, debitele vor fi în scădere, iar pe celelate râuri din țară vor fi în general staționare.

Pe unele râuri din zonele de deal și munte, sunt posibile creșteri de niveluri și debite, mai ales pe cele din jumătatea de vest a țării, ca urmare a precipitațiilor prognozate, cedării apei din stratul de zăpadă şi propagării.

**DUNĂRE**

**Debitul la intrarea în ţară** (secţiunea Baziaş) în intervalul 14-15.11.2023 **a fost în scădere, având valoarea de** **7700 m3/s,** peste media multianuală a lunii **decembrie 5200 m3/s.**

În aval de Porţile de Fier debitele au fost în scădere pe sectorul Gruia-Calafat și în creștere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi în** **scădere (7500 m3/s).**

În aval de Porţile de Fier, debitele vor fi în scădere pe sectorul Gruia – Corabia și în creștere pe sectorul Turnu Măgurele – Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.5 mc/s.

**A.B.A. Crişuri**

Debitul râului Barcău în secțiunea Nușfalău este 8.01 mc/s;

Debitul râului Crișul Alb în secțiunea Crișcior este 23.30 mc/s.

**2.** **Situaţia meteorologică în intervalul 01.12.2023, ora 09.00 –02.12.2023, ora 06.00**

**În ţară** vremea s-a încălzit în cea mai mare parte a teritorului, chiar semnificativ în vest, centru și sud-est, astfel încât au fost abateri pozitive de 10...12 grade în Banat, pe arii mai restrânse în Crișana și de 13...15 grade în Transilvania. Nebulozitatea a fost persistentă și a plouat, mai ales pe parcursul zilei, în vestul și nordul teritoriului și pe areale mai mici în centru. În celelalte regiuni înnorările au fost temporare. La altitudini de peste 1700 m, în jumătatea nordică a Carpaților Orientali, la începutul intervalului au fost și precipitații sub formă de lapoviță și ninsoare. Pe alocuri s-au acumulat cantități de apă de peste 20...30 l/mp. Vântul a suflat slab și moderat, cu intensificări la munte, cu rafale de peste 100...130 km/h pe creste, dar local și la viteze mai mici (în general între 45 și 65 km/h) și în vest, centru și est. Temperaturile maxime au fost cuprinse între 2 grade la Darabani și 20 de grade la Târgu Ocna și Sibiu-Grădina Zoo, iar la ora 06 seînregistrau valori termice cuprinse între -1 grad la Bechet și Piatra Neamț și 19 grade la Gurahonț și Oravița. La ora 20 era strat de zăpadă și măsura -*în platformele stațiilor meteorologice-* în zona de munte până la 50 cm (la Bâlea-Lac și Rețițiș-Călimani) și izolat în Transilvania (până la 5 cm). Pe suprafețe mici, cu precădere la sfârșitul nopții, s-a format ceață.

**Observație:** în intervalul de diagnoză au fost în în vigoare 14 mesaje pentru fenomene meteorologice periculoase imediate:

-3 avertizări cod portocaliu emise de către SRPV Cluj;

-11 atenționări cod galben, 4 emise de către SRPV Timișoara, câte 3 emise de către SRPV Bacău și SRPV Cluj și 1emisă de către SRPV Sibiu.

**La Bucureşti** valorile termice au marcat o creștere față de ziua precedentă și au caracterizat o vreme mai caldă decât în mod obișnuit pentru această perioadă. Cerul a fost variabil, iar vântul a suflat slab până la moderat. Temperatura maximă a fost de 11 grade la Băneasa și Filaret și 12 grade la Afumați, iar la ora 06 se înregistrau 4 grade în Băneasa, 5 gradela Filaret și 6 grade la Afumați.

**3. Prognoza meteorologică în intervalul 02.12.2023, ora 09.00–03.12.2023, ora 9.00**

**În ţară** vremea va fi mult mai caldă decât în mod obişnuit pentru această perioadă, exceptând nord-estul ţării, unde va fi apropiată de normal. Astfel, temperaturile maxime se vor încadra între 3 grade în nordul Moldovei şi 21 de grade în sudul Dobrogei şi în dealurile subcarpatice ale Munteniei, iar cele minime se vor situa între -3 şi 12 grade. Cerul va fi

variabil pe parcursul zilei şi cu totul izolat vor fi ploi slabe sau burniţă. Spre seară şi noaptea, înnorările vor cuprinde mai ales jumătatea vestică a ţării, unde pe arii relativ extinse va ploua, iar spre dimineaţă în nord-vest şi la altitudini mari la munte vor fi precipitaţii mixte. Vântul va sufla slab şi moderat, cu intensificări temporare ziua la munte, în vestul şi local în estul ţării, cu viteze în general de 45...55 km/h, iar noaptea în majoritatea zonelor, cu cele mai mari viteze în zona montană înaltă, unde rafalele vor depăşi 80...90 km/h. Pe alocuri se va forma ceaţă.

**La Bucureşti** vremea va fi mult mai caldă decât în mod obişnuit pentru această dată. Cerul va fi variabil, iar vântul va sufla slab şi moderat. Temperatura maximă se va situa în jurul valorii de 18 grade, iar cea minimă va fi de 7...9 grade.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au au fost semnalate evenimente deosebite.

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**